PEF UL – SLOVENSKI JEZIK 2 _____________________________________________ 


1. V drugem stavku zložene povedi prepoznajte pojasnilo ali vzrok in vstavite veznik saj ali ker.
Aleš ni opravil vozniškega izpita, ____ je zapeljal skozi rdečo luč.
Aleš ni opravil vozniškega izpita, ____ je videti zelo žalosten.
Tjaša se je naročila na poljudnoznanstveno revijo, ____ zanimajo živali.
Tjaša se je naročila na poljudnoznanstveno revijo, ____ sem videl izpolnjeno naročilnico.
Vesna je zaljubljena v Boruta, ____ je dobrosrčen in romantičen fant.
Vesna je zaljubljena v Boruta, ____ mu nenehno telefonira.
Tomaž si je kupil računalnik, ____ ga potrebuje za pripravo arhitekturnih projektov.
Tomaž si je kupil računalnik, ____ sem ga videla v njegovi sobi.
Gospodinja je pripravila odlične zrezke, ____ se je meso kar raztopilo v ustih.
Gospodinja je pripravila odlične zrezke, ____ je upoštevala nasvete znanega kuharskega mojstra.

2. Vstavite veznik saj ali ker.
Gregor je najboljši skakalec v daljino, ____ je skočil 824 cm daleč.
Pomivalni stroj se je pokvaril, ____ ne gori kontrolna lučka.
Košarka je bolj priljubljena med učenci kot odbojka, ____ se je za košarko odločilo 16 učencev, za odbojko pa 5.
 
3. Enostavčni povedi, ki sta v vzročno-posledičnem razmerju, združite v priredno in podredno zloženo poved.
Večerna predstava je odpadla. Glavna igralka je zbolela. 
___________________________________________________________________________
___________________________________________________________________________




4. Navedeni zloženi povedi pretvorite v sopomenski zloženi povedi (če je napisana priredno zložena, jo pretvorite v podredno, če pa je podredno zložena, jo pretvorite v priredno zloženo).
Hiša še ni bila dokončana, vendar so se Novakovi že preselili vanjo.
___________________________________________________________________________
Čeprav so se vozovnice podražile le za dva evra, se to v moji denarnici pozna.
___________________________________________________________________________

5. Glavni stavek Na Triglav bomo šli dopolnite z odvisnikom, ki vsebuje
a) pogoj dejanja: ____________________________________________________________
b) vzrok dejanja: ____________________________________________________________
c) čas dejanja: ______________________________________________________________
č) namen dejanja: ___________________________________________________________

6. Odpravite napake v rabi veznikov, da boste dobili smiselne povedi.
Petošolci iz OŠ Pirniče so obiskali Vrbo, ko bi si ogledali Prešernovo rojstno hišo.
Petošolci iz OŠ Pirniče so obiskali Vrbo, ker niso imeli več veliko časa.
Petošolci iz OŠ Pirniče so obiskali Vrbo, da so njihova imena napisana v knjigi obiskovalcev.
Petošolci iz OŠ Pirniče so obiskali Vrbo, saj se je tam rodil France Prešeren.
Petošolci iz OŠ Pirniče so obiskali Vrbo, čeprav so se vračali iz Kranjske Gore.

7. Strnite povedi.
Kdor je bolan, naj ostane v postelji.  Bolni(k) naj ostane v postelji.
Ko spimo, se dihanje upočasni.
Preden se odpraviš v gore, izberi smer pohoda.
Važno je, da izberete za počitek varen prostor.
Ribe pojejte, brž ko jih ulovite.
Ste si zapomnili, kje leži zasuti?
Počakaj me, kjer se konča avtocesta.
Že dolgo nismo smučali, koder niso urejena smučišča.
Otroci naj bodo tam, kjer so starši.
Okna se odpirajo tako, da pritisneš na gumb.
Zdravnik je prišel, da bi bolniku prevezal rano.
Kar je pričakoval, se ni nikoli uresničilo. 
Apnenec se odlaga na stenah posode, če vodo segrevamo.
Zanima me, kaj menite o tem.
Primerjaj številke, ki si jih zapisal.

8. Obkrožene stavčne člene pretvorite v odvisnik in napišite celo novo poved. 
Bolni(k) naj ostane v postelji.  Kdor je bolan, naj ostane v postelji.
Pred odhodom se dobro naspite. 
Smučar se je spustil po strmini brez očal.
Atlet je tekel po svojih najboljših močeh.
Nasmejali smo se do solz.
Na Blejskem jezeru so prižgali lučke v jajčnih lupinah kljub nasprotovanju ekologov.
Ob izgubi klorofila rastlina porumeni.
Zaradi škrlatinke je pet učencev ostalo doma.
Med plesanjem valčka je Petra opazovala neznanca v kotu sobe.
Po četrtem letu starosti se otrok lahko vozi z dvokolesom brez dodatnih koleščkov.



9. Po zgledu tvorite slogovne boljše povedi.
Rad imam sok iz jagod.  Rad imam jagodni sok.
Kupili so voziček za invalida.
Vrni mi Dnevnik od danes.
Imajo čoln iz plastike.
Najboljši je sladoled iz čokolade.
Odgovarjal je na vprašanja iz jezika.
To je pesem od Prešerna.
Žemlje od včeraj so trde.
Mama ima najraje zavitek iz sira.

10. 
I. ki?
    Zahvaljujem se ti za krilo. Krilo si mi naredila iz usnja. 
     Zahvaljujem se ti za krilo, ki si mi ga naredila iz usnja. 

Dokaz, da gre res za pravi prilastkov odvisnik:
– Prilastkov odvisnik lahko strnemo v polstavek (oz. polstavčni desni prilastek)
    Zahvaljujem se ti za krilo, narejeno iz usnja.
– in nato v desni prilastek
    Zahvaljujem se ti za krilo iz usnja.
– in nato v levi prilastek
    Zahvaljujem se ti za usnjeno krilo.
    	 
Nepravi prilastkov odvisnik:
*Nagrado je prejel igralec Janez Novak, ki se je zanjo zahvalil.
 Nagrado je prejel igralec Janez Novak. Janez Novak se je za nagrado zahvalil.

PRAVILNO: Nagrado je prejel igralec Janez Novak in se (nato) zanjo zahvalil.

Če druga poved vsebuje podatek o prihodnji značilnosti/učinku … ponovljene prvine iz 1. povedi, ne smemo druge povedi pretvoriti v prilastkov odvisnik.
II. kjer?
»Pravi« krajevni odvisniki:

Medvode ležijo, kjer se stekata Sava in Sora.

Vprašanje: Kje ležijo?  PRISLOVNODOLOČILNI ODVISNIK, IN SICER KRAJEVNI

Ta odvisnik vsebuje podatek o kraju dejanja. 

STRNITEV: Medvode ležijo ob sotočju Save in Sore.
                                               //////////////////////////////////K



»Nepravi« krajevni odvisniki:

a)
*Stopila je v sobo, kjer je ležala babica.
Po odvisniku se ne moremo vprašati: *Kam je stopila?

b)
*Stopila je v sobo, kjer se je pogovorila z babico.
Po odvisniku se ne moremo vprašati: *Kam je stopila?


Odvisnika ne vsebuje podatka o kraju dejanja, temveč 

a) natančneje določa dano krajevno predložno zvezo (v sobo):

V katero sobo?  prilastkov odv.
PRAVILNO: Stopila je v sobo, v kateri je ležala babica.

b) vsebuje podatek o sledečem dejanju v danem kraju:

In kaj se je tam zgodilo?  priredje
PRAVILNO: Stopila je v sobo in se (tam) (nato) pogovorila z babico.






Napačne primere s kjer in ki/kateri popravite in utemeljite popravek.
Prenočili smo v planinski koči, kjer je bil oskrbnik moj stric.
Pred učenci sem razgrnila plakat, kjer je bil narisan zemljevid sveta.
Sodelovala sem na naravoslovnem dnevu, kjer smo obiskali živalski vrt.
Ogledali smo si sliko v delovnem zvezku, kjer je bilo narisano več piktogramov.
Vsak otrok je dobil listek, kjer je bila opisana njegova vloga.
Raziskovalci v humanistiki in družboslovju posvečajo svoje delo odkrivanju doslej neodkritega v človekovem življenju in okolju, kjer živimo.
Kako se imenujejo pesmi, kjer tisti, ki je izštet, začne igro?
Cesta proti Buzetu se precej strmo dvigne in pelje skozi vas Kubed, kjer je še dobro ohranjeno obzidje s stolpi nekdanje utrdbe.
Slovenski jezik je predmet, kjer sem v vseh letih šolanja pridobila največ znanja.
Prišlo je tudi do spora, kjer je učenec z ravnilom udaril sošolko.
Matematika se mi zdi predmet, kjer lahko otroke naučiš veliko praktičnega.
Prenočili smo v planinski koči, kjer smo zjutraj srečali znance iz Ljubljane.
Nazadnje smo prišli po informacije na Univerzo v Ljubljani, kjer so nas odslovili s pojasnilom, da za novinarje danes ne dajejo izjav.  
Z ladjo je odplul do Sicilije in Kartagine, kjer ga je sprejela kraljica Dido.
V tem incidentu je padel na tla tudi kardinal, ki so ga prepeljali v bolnišnico, kjer ga bodo pregledali.
Preštudiral sem več raznih načinov poučevanja pisnega množenja do 1000, ki sem jih med poukom preskusil.
Odplavala je nazaj do plaže in si kupila obroč, ki ga je napihnila.
Z mentorico sem vzpostavila prijateljski odnos, ki ga bova ohranjali tudi v prihodnje.
Pri ocenjevanju sem imela nekaj težav, ki pa sem jih z mentoričino pomočjo hitro odpravila.
Želela si je srečanja z družino, kar se je tudi zgodilo.
Med poukom sem govorila knjižno, na kar sem zelo ponosna.
Na praksi sem opazila, da so bili učenci precej radovedni, kar je seveda dobro.
[bookmark: _GoBack]Zanimanje za otroke sem razvijala že v osnovni šoli in nato tudi v srednji šoli, kar me je kasneje pripeljalo na pedagoško fakulteto.
